
מועצה מקומית שהם









פרוטוקול ישיבת מליאה  שלא מן המניין מס' 9
יום שלישי, ג' בכסלו תשע"ב ,  29.11.11 
נוכחים  :
 גיל ליבנה-יו"ר, איתן פטיגרו,  גלעד רבינוביץ , דפנה רבינוביץ, יצחק שטרנברג, 
                      חגית וינטראוב,  שלומי סויסה, יצחק פינברג,   שימי אלבאז,  יצחק דהן,  
                     משה מזרחי.
התנצלו   :     יוסי לוי, איציק בונצל, 

השתתפו :
    ישראל שטרסברג, חננית וייס, אופירה ביטון, איריס לוין, עופר שמר, 
                      צביקה הוכמן, איריס דרורי, תמיר פוגל, עו"ד מורן דדשוב.

רשמה      :    ליה ויסמן.   
     על סדר היום:
1. אישור תוכניות עבודה ותקציב שנת 2012 (כולל תקן כ"א).
2. צו מיסים לשנת 2012.
3. קרן אגרת השמירה.
יו"ר
:
ערב טוב, אני רוצה לאחל מזל טוב למנכ"ל המועצה, שי אברהמי ולמשפחתו להולדת 
                   הבן, הרבה בריאות לרך הנולד ולאישה. לאיתן פטיגרו, ממ"מ וסגן ראש המועצה נאחל 
                   הרבה מזל טוב לכניסתו מחר  בברית הנישואין עם בחירת ליבו.


אתמול קבלנו פרס איכות ומצוינות השירות ברשויות, במעמד מכובד של שר האוצר, 
                   שר התמ"ת ושר לשיפור השירות. הפרס ע"ש יצחק רבין ז"ל  שהיה יוזם הרעיון וטען 
                   שיש לשים דגש על  איכות השירות לאזרח. עברנו בדיקה מקיפה ע"י נציגי מכון התקנים 
                  ונציבות שרות המדינה. אני רוצה להודות לכל עובדי המועצה והנהלת המועצה  על הישג 
                  מכובד זה ואני מקווה שנמשיך לתת את השירות הטוב ביותר לתושבים.

1. אישור תוכניות עבודה ותקציב שנת 2012 (כולל תקן כ"א).
יו"ר
:
מנהלי האגפים יצגו בפנינו את תוכניות העבודה ותקציב לשנת 2012. במעמד זה אני 
                   רוצה להודות למנכ"ל, לגזבר על הכנת התקציב ושמירת תקציב מאוזן לאורך כל השנה.

  הנדסה

         איריס : סוקרת בפני חברי ההנהלה את עיקרי תוכניות העבודה שנת 2012 :

                   פיתוח שכונת כרמים, אזור תעשיה צפוני- תאום תכנון המגרשים מול היזמים והוצאת
                   היתרי בניה, השלמת פיתוח ושווק מגרשים 5+7, היתרים בשכונת רקפות ,פיתוח 
                   פרויקט "בני המקום", שה/37 (44 יח"ד ומרכז מסחרי בסחלבים), מגרש 951 (16 יח"ד 
                   ברח' האודם) היתרים. החלפת מערכת לניהול ועדת תו"ב, מערכת G.I.S , תגבור כ"א 
                   בוועדת תו"כ.
שכונת כרמים- אישור תכנית הבינוי החדשה בוועדה המחוזית, השלמת תכנון הפיתוח
יציאת חכ"ל למכרז לעבודות תשתיות ופיתוח, התחלת עבודות התשתית, תכנון הכניסה  לשהם, תקן בניה ירוקה, אישור תוכניות והיתרים של הקבלנים.
תכנית שה/1000 - הסדרת נושאים תכנוניים כולל חדרים בחלל הגג, מרתפים ומחסנים, 
 שטחי שירות, בריכות שחיה, חניות, מתקנים פוטו וולטאים ובניה ירוקה.

בינוי ותשתיות 

מבני חינוך - "שלהבת" - תכנון וביצוע שלב ב', הקמת שלב ג' "יהלום"- מבנה מנהלה, 
 ספריה ואודיטוריום, הקמת 2 גני ילדים בסחלבים, הקמת אולמות ספורט בבי"ס "אבן חן"  ו"רבין".
מבני ציבור ופנאי - הקמת מבנה בני עקיבא, שדרוג מגרש הכדורגל, הוספת יציע ומלתחות וקיר אקוסטי, תוספת לבית כנסת מכבים, חדר הרכבים במבנה הנוער, בינוי מתחם השפ"ח  והרווחה , השלמת מתחם חירום ומחסני המועצה.
פיתוח תשתיות ושצ"פים -  מעבר תת קרקעי כיכר אנפה, תכנית פיתוח גן המגדל,  קירוי מגרש ספורט יהלום, חצר לימודית בית ספר ניצנים, שדרוג כיכר ברבור.
        איכות הסביבה

             חננית :  סוקרת את עיקרי תוכניות העבודה ותקציב לשנת 2012

התייעלות סביבתית בתחום אשפה, אנרגיה ומים, יישום הפרדת פסולת לזרם רטוב ויבש 
                   בכל בתי התושבים, צמצום נפחי ההטמנה ועידוד המחזור.

שמירה על חזות הישוב, אחזקתו וניקיונו. שדרוג גינות משחק (גן הוואדי, גינת יובלים, גן 

תמר, גן הירדן) , שיקום הגינון בגינות ותיקות ונטיעות עצים ברחבי הישוב.

הטמעת מערכת מוקד חדשה לייעול ושיפור תהליכי העבודה והבקרה של יחידות האגף.

העתקת מתחם חרום יישובי ,משרדי וטרינריה ויחידה סביבתית. 
הערכות המועצה לקראת רפורמת רישוי עסקים. עיקרי הרפורמה נוגעים בנושא מחשוב , 
                   קיצור הליכי טיפול ושקיפות.
אנרגיה- חסכון בצריכת חשמל 5%.
מים - המשך חיסכון בצריכת מים בגינון ציבורי 5%.תאגוד משק המים והביוב של 
                   המועצה.

עתיד ירוק -  יישום התוכנית האסטרטגית לפיתוח בר קיימא, הובלת פרויקטים 
                   משותפים עם קק"ל בתחום פיתוח של יוזמות חינוכיות ומורשת, בפארק שהם. 

    פיקוח ומניעת מפגעים סביבתיים - העמקת פעילות פיקוח ואכיפה - מניעת מפגעים, 
    פיקוח על הסדר הציבורי והניקיון. 
יחידה סביבתית -  ליווי נושא רעש מטוסים, פיתוח שכונות חדשות, הטמעת הפרדה 
                   במקור. אכיפה בהתאם לחוק אכיפה סביבתית.

                        בטחון
הפעלת  מערך הבטחון היישובי והתאמתו לשינויים אפשריים בתקציב הבטחון ואגרת 
             השמירה. 
מוכנות והערכות לשע"ח.

הפעלת אמצעים אלקטרוניים בכניסות ליישוב. 
העמקת שת"פ עם המשטרה בסיורים משותפים.
המשך אבטחת מוסדות חינוך .
                   הפעלת מוקד צופה נקודתי בלבד.
יו"ר
:
עודכנו ע"י מפקד המחוז שלקראת סוף השנה נקודת המשטרה תסופח לתחנה ראש העין, 
                   במקום לתחנת לוד. להערכתי השינוי ישפר את הקשב והמענה של המשטרה לישוב.
           חינוך

       רצף חינוכי - מגן עד י"ב, בחינוך המ"מ והממ"ד. רצף המאפשר פיתוח שפה משותפת 
                   ותכנון תכניות לימודים ספירליות בתחומים שונים, נהלי עבודה ותיאום הדוק בין 
הגורמים החינוכיים ומעקב אחר ביצועם. בשנה זו יושם דגש על: פיתוח תוכניות לתקשורת בין אישית והבניית תכניות מעברים הוליסטיות. 
"אופק חדש" - ליווי כניסת גני הילדים לתוכנית "אופק חדש". המאפשרת הארכת יום 
 הלימודים עד השעה 14:00 .

 "עוז לתמורה" - הטמעת רפורמת "עוז לתמורה" בתיכון שהם. תיכון שהם נבחר להיות בין 50 בתי ספר שנכנסו ליישום רפורמת "עוז לתמורה". מטרות התוכנית: צמצום מספר 
תלמידים בכיתה. תוספת שעות שהייה למורים בבתיה"ס, לצורך מפגשים פרטניים עם 
התלמיד, פיתוח דיאלוג אישי ובדיקת מבחנים, קידום אקלים חינוכי מיטבי. חיזוק גאווה 
מקצועית ושכר הולם  למורים.  

הפעלת שתי התוכניות :"אופק חדש" ו"עוז לתמורה" מלווה ע"י מטמיעים מטעם משרד החינוך.
תקשוב -המשך הטמעת תוכנית התקשוב בבתיה"ס היסודיים לתכנית התקשוב הלאומית. יצירת סטנדרטים משותפים על רצף הגילאים תוך שילוב והתאמת דרכי הוראה למידה והערכה במערכת החינוך היישובית. התוכנית נבנתה בהלימה למדיניות משרד החינוך והיא מתפתחת ומותאמת למיומנויות הנדרשות בטכנולוגיה של המאה 21  מהסגלים החינוכיים ומהתלמידים במסגרת. בכל בית ספר מורה ירכז את נושא התקשוב. בחודש אוקטובר הורחבה תכנית "מחשב לכל מורה" לבתי הספר העל יסודיים, כ- 106 מחשבים ניידים חולקו למורי תיכון שהם. 

בכל גני הילדים הותקנו מחשבים נייחים לשימוש ילדי הגן.

"עיר ללא אלימות"- תשע"ב תהייה השנה השנייה בה מופעלת  תוכנית זו. 
מטרת התכנית: 
· הגברת המודעות לחשיבות המאבק באלימות לסוגיה:

· הפעלת מדריכי מוגנות בחט"ב יהלו"ם ובתיכון שהם.

· הנחיית סגלים - מנחי מנחים -  יעוץ והדרכה לסגלי חינוך.

· הפעלת תוכנית "אילנות גבוהים" – הדרכת הורים לחיזוק הסמכות.

· שיפור ממשקים לטיפוח דיאלוג מורה – תלמיד- הורה, במטרה להעניק בטחון 
     ותחושת שייכות, העצמת המורה תוך הקניית כלים לפיתוח אקלים מיטבי. 

· הפעלת תוכנית "תקשורת מקדמת", תוכנית לחיזוק הביטחון העצמי של התלמיד 
     במסגרות חברתיות ולימודיות באמצעות עשייה קולנועית. התוכנית פועלת בתיכון 
     שהם.

· הרצאות להורים בנושא מניעת סמים ואלכוהול. 

· רענון אמנה לתקשורת מכבדת – והטמעתה בקהילה החינוכית.
שנת "אורח חיים בריא" -  פיתוח תוכניות סביב הנושא השנתי המרכז "חינוך לבריאות"   
בהלימה ליעדי משרד החינוך.
תשתיות: טיפוח סביבה לימודית בבתי ספר ובגני ילדים, בניית אולמות ספורט בשני בתי ספר, בניית שלב נוסף בבי"ס יהלו"ם, אכלוס קמפוס שלהבת ישיבה אולפנה בשכונה כ"ג,  בניית אגף נוסף בישיבה אולפנה שלהבת, בניית 2 גנ"י בשכונת סחלבים.
יו"ר
:
הערב עופר שמר יציג בפנינו את תוכניות העבודה של החברה העירונית חמש במקום גבי, 
                   אני רוצה לאחל לגבי החלמה מהירה ובהזדמנות זאת גם איחולי החלמה מהירה לחבר 
                   המועצה איציק בונצל.
                     חמש


                       עופר : סוקר  את עיקרי תוכניות עבודה ותקציב לשנת 2012

       הובלת תכנית שנת "אורח חיים בריא",  רכז הספורט בחמש ירכז את אירועי שנת אורח 
             חיים בריא. הטעמת תהליכי עבודה מקוונים באתר האינטרנט החדש. הטמעת תוכנת 
             ניהול כספים ורכש EPR, שמירה על איזון תקציבי תוך שאיפה להרחבת נפח פעילות 
             והגדלת הכנסות. יצירת פלטפורמה של אפשרות שימוש במתקני החברה ע"י גורמים 
             פרטיים.
       ייצוב מערך 30 הצהרונים- בניית תוכניות שנתיות בתחום "אורח חיים בריא", טיפוח 
             צוות המטפלות: השתלמויות , הנעה והשקעה ברווחתו. ייצוב, הכשרה ושימור כוח אדם 
             בצהרונים.
דפנה
:
האם יש רווחים מפעילות הצהרונים?
יו"ר
:
פעילות הצהרונים לא גרעונית, היא יותר שרותית ממניבה. 
          עופר :  ממשיך בסקירת תוכניות העבודה ותקציב לשנת 2012   
פיתוח והרחבת תוכניות עם קהילות בחו"ל:  שותפות ניו יורק, שותפות ונצואלה,            
             משלחות מגרמניה.
יו"ר
:
מורן דורון, מנהל יחידת הנוער גיבש צוות נוער חדש ומורחב עם הכוונה נכונה. 

עופר   :  יחידת הנוער - העצמת ומיתוג יחידת הנוער ופעילותה. השנה יבוצע שינוי אסטרטגי 
             בתחום הנוער והצעירים עם כניסתו של צוות חדש וביצוע עבודות שיפוץ בבית הסגול. 
             חיזוק קשרי העבודה בין החינוך הפורמאלי לבלתי פורמאלי ועם הגורמים המטפלים 
             בנוער. שירותי הכוונה וייעוץ, כולל שימור ושיפור, לכלל נוער הישוב. הקמה, עידוד 
             והובלת פעילויות יצירה מקומיות בקרב בני הנוער והצעירים. איתור ומתן מענה לבני 
             הנוער הנושרים (היל"ה), במצבי סיכון ואס"א. עידוד והגדלת מערך בני הנוער המתנדבים 
             בישוב. טיפוח מנהיגות צעירה, שותפה לקביעת מדיניות והחלטות בתחום הנוער. תמיכה 
             והכוונה מקצועית למדריכים ולרכזים בתנועות הנוער בישוב. עידוד והובלת פעילויות 
             תנועתיות משותפות. הובלת מפעלים לעידוד וחיזוק ההידברות בין נוער דתי לחילוני.
ליווי תנועות הנוער: בני עקיבא 800 חניכים, נוע"ל – 130 חניכים, צופים – 950 חניכים.
             החברה תלווה את בינוי ושדרוג מבני תנועות הנוער ביישוב.

קונסרבטוריון –  הגשת הקונסרבטוריון כתוכנית מוכרת ע"י משרד החינוך, הרחבת 
            ביה"ס מנגן גם לכלי קשת (כינור וצ'לו), היום 94 תלמידים, נוהל הערכת תלמידים 
            "חציונים" ומתן תמריץ למצטיינים, קונצרט אביב יישובי.
                   מרכז חמש למחול –  מופע ייחודי בהדרכת עידו תדמור המופע יוצג בסוזן דלאל  במסגרת 
                   "מחול לוהט"
                   אמנויות הבמה –  הפקת מחזמר "היפה והחיה" בבימוי ארי אסנר, אירוח קבוצות 
                   חובבים מכל הארץ ליום סדנאות ייחודי בשוהם (תיאטרון ענתות).
האקדמיה למדעים וטבע- פתיחת 5 חוגים חדשים בנושא מדעים וטבע. ההצטרפות 
לאקדמיה מאפשרת חשיפה לתחומי עניין נוספים בנוסף לחוג הנבחר,  כגון הרצאות בנושאים שונים, ביקורים באתרים (מצפה הכוכבים, מוזיאון הטייס ועוד) פיתוח נבחרות ותחרויות יישוביות וארציות בתחום השחמט.
                  אמנות פלסטית - שיתוף פעולה ייחודי בין קורס הציור (מבוגרים) לבין תזמורת הנוער של 
                  הקונסרבטוריון. 
           
קתדרה עממית – הקמת "קתדרה עממית, שוהם" סדנאות והעשרה למבוגרים: לימוד 
                   שפות, סדנאות קולנוע, טיולים בירושלים, הרצאות בתרבויות שונות בעולם ועוד.
תרבות - מופעי/ערבי זמר בסגנון ים תיכוני מוסיקת עולם וערבי מחווה ליוצרים ישראליים. מפגשים מוסיקליים קלאסיים בשיתוף הקונסרבטוריון. 
במת החודש –מפגשי אקטואליה בנושאים שונים בהשתתפות מרצים בכירים - במסגרת תרבות בצוותא. מופעי תרבות המשלבים מוסיקה, סיפורים המותאמים לציבור הדתי.
מופע אנדולוסי וחסידי במהלך השנה. פתיחת סדרה חדשה בתחום הקולנוע.
בניית שיתוף פעולה עם מגמת התיאטרון של תיכון שהם – חשיפת בני הנוער לתרבות איכותית.
המשך פיתוח ויישום תוכנית שימור לקוחות.  
                   הצטיידות המערכות הטכניות השונות במרכז אמנויות הבמה. 
ספורט - ליווי בינוי אולמות הספורט החדשים ויציע מגרש הכדורגל. אירועי אופניים – סובב שוהם ה-14- אירוע עממי, למסגרת התחרותית יקבע מועד מיוחד, טיולי אופניים בפארק. 
חגיגה בירוק – אירוע השקה של שנת אורח חיים – "בשביל הבריאות".
אירועי ריצה - מרוץ שהם (ערב), אימוני ריצה בבתי הספר, קבוצת ריצה. 
טורנירים בבתי הספר - כדורגל בנים, כדורסל בנים, מחניים בנות, משחקים של פעם, פרויקט שחייה לכתות ד', זהירות בדרכים דרך פעילות אופניים, פורום מורים לחנ"ג.
אגודות ספורט –אירועים משותפים עם האגודות כגון: אליפות התעמלות אמנותית, אליפות ג'ודו, כדורסל, טניס שולחן, וכדורגל.
גיוס תקציבים לבניה ותחזוקת מתקני ספורט.
אירועי קיץ- פעילות עממית לכלל האוכלוסייה.
החברה הכלכלית שהם
              צביקה סוקר את עיקרי תוכניות עבודה ותקציב החכ"ל לשנת 2012.
אזור תעשיה צפוני –  השבוע נמסור שני מגרשים ראשונים ועוד שמונה עד סוף דצמבר.
החברה תמשיך בפיתוח אזור התעשייה הצפוני ותשלים את מערך הביוב, סלילת שכבה ראשונה של הכבישים ותחל בעבודות פיתוח שטחי הציבור, לרבות מתחם הכניסה לפרויקט. במקביל מטפלת בשיווק מתחם נוסף של כ-100 דונם. 

פיתוח שכונות המגורים-  המשך פיתוח שכונת רקפות, במקביל להשלמת הבניה של המשתכנים. בנוסף תתחיל החברה בעבודות הפיתוח של שכונת בני לרבות שדרוג הכניסה הצפונית ליישוב. 



מועדון ספורט שוהם – המשך הפעלת תכנית שיווקית להגדלת מספר המנויים ותחזוקת 
             מתקני המועדון כולל שיפוץ המלתחות 
גלעד   :
האם עדיין אפשר להגדיל את מס' המנויים בבריכה, ללא הרחבת חדר הכושר?
צביקה :
כן, באחוז מסוים עדיין אפשר להגדיל את מס' המינויים. בכוונתנו לשפץ השנה את 
                   המלתחות ולהרחיב את חדר הכושר.
             שכונת כרמים - ביצוע שלב א של תשתיות ציבוריות במתחם
                   מרכז עסקים דרומי - תכנון פיתוח תשתיות והתחלת ביצוע בכפוף לשיווק המתחם.
יו"ר
:
האם יש הערות או התנגדויות לתקציב ?
         מחליטים פה אחד

                   לאשר את תוכניות עבודה ותקציב שנת 2012 (כולל תקן כ"א).
2.  צו מיסים לשנת 2012 
ישראל
:
מוצע לאשר עדכון הארנונה בהתאם לחוק ההסדרים, בגובה 3.1%. תעריפי גביית 
                   הארנונה. גובה הארנונה באזור התעשייה הצפוני  חושב  ע"פ צו המיסים של עיריית 
                   מודיעין. כל זה כפוף לאישור שר הפנים ושר האוצר.
יו"ר
:  אנו מעוניינים להתאים את תעריפי הארנונה באזור התעשייה על בסיס התעריפים בצו 
                   הארנונה של עיריית מודיעין, ולהתבסס על אישור שר הפנים והאוצר לצו  של מודיעין.
ישראל
:
בהמשך למדידות ובדיקת שטחי ציבור לעסקים קטנים והליך משפטי, הוחלט להפחית 
                   את גובה הארנונה  לשטחים המשותפים במרכזים המסחריים, כפוף לאישור שר הפנים 
                   ושר האוצר.

דפנה
:
האם הם יכולים לבקש החזרים רטרואקטיבי?

יו"ר
:
הגביה עד היום הייתה ע"פ צו הארנונה התקף ולכן מי שלא הגיש בקשה או נקט כנגד 
                   המועצה בהליך משפטי לא יכול לקבל החזר כספי. 
ישראל
:
אין תוספת כ"א לעובדי המועצה ולעובדים ממיקור חוץ.

יו"ר
:
האם יש הערות לצו הארנונה לשנת 2012.

       מחליטים פה אחד

                   לאשר את  צו מיסים לשנת 2012.
3. קרן אגרת השמירה

יו"ר
:
מציג את קרן אגרת השמירה לשנת 2012 מופחת ביחס לשנים קודמות, סך הגביה תגיע ל-
                   720,000 ש"ח ועם יתרת הכנסות קרן השמירה משנת 2011 אנחנו מכסים את היקף 
                   פעילות השמירה בישוב לשנת 2012. 

ישראל
:
הנחת העבודה שמשרד הפנים יאשר המשך הארכה לחוק העזר.
יו"ר
:
יתכן ויהיה איחור באישור חוק השמירה.

דפנה
:
אם לא יאשרו את החוק, מה האפשרויות?

יו"ר
:
אני לא רואה סיבה, יש נוסח לתזכיר חוק ולתקנון, מטפלים בנושא בחודשים האחרונים 
                   בדחיפות. אנחנו לא היחידים שממתינים לאישור חוק זה, רשויות רבות בנו תקציב על 
                   גביית חוק השמירה ולא כפי שאנחנו נהגנו והגנו על התקציב.


האם יש הערות לקרן השמירה?

       מחליטים פה אחד

                  לאשר קרן אגרת שמירה

הישיבה הסתיימה.

